1993ના મુંબઇ હુમલાના માસ્ટમાઇન્ડ અને અંડરવર્લ્ડ ડોન દાઉદ ઇબ્રાહિમના મુખ્ય સહયોગી છોટા શકીલની મોત થઇ ગઇ છે. છોટા શકિલની મોત થતા જ દાઉદના કાળા વેપારની કમાન આઇએસઆઇના હાથમાં આવી ગઇ છે. ભારતમાં ડી સિડિકેટ ચલાવતા છોટા શકિલની મોત જાન્યુઆરી 2017માં થઇ હતી. છોટા શકીલની મોતની પુષ્ટિ કરાચી સ્થિત તેના વીરાન પડેલા બંગલાથી થઇ છે. આઇએસઆઇ એ તેના ઘર ડી-48 વી લેન, ખયબાણ સીહર, ડીએસએ કોલોનીનો કબ્જો મેળવી લીધો છે અને હાલ ત્યાં કોઇ નથી રહેતું. 6 જાન્યુઆરી, 2017ના રોજ શકીલની મોત પછી તેની પત્ની આયશાએ આઇએસઆઇની લાહોર છાવણીમાં ઘર ઉપલબ્ધ કરાવવામાં આવ્યું હતું. શકીલની પહેલી પત્ની ઝહરા વિષે કોઇને કંઇ જાણકારી નથી. જો કે ઝહેરા પણ આઇએસઆઇના નિયંત્રણમાં છે તેમ સુત્રોનું કહેવું છે. શકિલનો ભાઇ અનવર દુબઇથી બહાર છે. જો કે તેની પાસે પાકિસ્તાનનો પાસપોર્ટ છે. સુત્રોનું માનીએ તો છોટા શકીલની ગેંગનું કામ કાજ હાલ રહીમ મર્ચન્ટ સંભાળી રહ્યા છે.